b'\n_START_ARTICLE_\nUrheiluakatemia\n_START_PARAGRAPH_\nUrheiluakatemiat ovat Suomeen 2000-luvun alussa syntyneit\xc3\xa4 yhteisty\xc3\xb6verkostoja, joiden tarkoituksena on auttaa huipulle t\xc3\xa4ht\xc3\xa4\xc3\xa4vi\xc3\xa4 urheilijoita yhdist\xc3\xa4m\xc3\xa4\xc3\xa4n valmentautuminen, opiskelu ja muu el\xc3\xa4m\xc3\xa4. Niiden valtakunnallisesta kehitt\xc3\xa4misest\xc3\xa4 vastaa Suomen Olympiakomitean urheiluakatemiaohjelma. Suomessa on 20 urheiluakatemiaa.\n_START_SECTION_\nUrheiluakatemioiden kehitys\n_START_PARAGRAPH_\nSuomessa toimii 15 urheilulukiota ja 15 urheilijoiden ammatillisen peruskoulutuksen j\xc3\xa4rjest\xc3\xa4j\xc3\xa4\xc3\xa4. Urheiluakatemiat syntyiv\xc3\xa4t t\xc3\xa4m\xc3\xa4n valtakunnallisen urheiluoppilaitosj\xc3\xa4rjestelm\xc3\xa4n tueksi. Nuorista urheilijoista jopa 75\xc2\xa0% haluaa jatkaa opintoja korkea-asteella, jossa ennen urheiluakatemioita ei ollut urheilijoita huomioivaa yhten\xc3\xa4ist\xc3\xa4 j\xc3\xa4rjestelm\xc3\xa4\xc3\xa4._NEWLINE_Toiminta-ajatus ja akatemiak\xc3\xa4yt\xc3\xa4nt\xc3\xb6 yleistyiv\xc3\xa4t Suomessa varsin nopeasti. Viime vuosina urheiluakatemioiden valtakunnallinen yhteisty\xc3\xb6 on tiivistynyt ja Suomen Olympiakomitean toimintaa tukeva rooli vahvistunut. Organisoitumistavat vaihtelevat tavoitteen ollessa kuitenkin yhteinen: urheilijan mahdollisuus keskitty\xc3\xa4 sek\xc3\xa4 urheiluun ja opintoihin ja menesty\xc3\xa4 molemmissa.'